Heyjaaaaa – Positief
Positief	Uncategorized	 Maart 16, 2020 Maart 17, 2020 1 Minute
Laas naweek toe klein Zenaldi en Alzine op die plot is, kry hulle ‘n sakkie vol armbande in die kassie op die stoep. tipies dogtertjie, moet al die armbande dadelik aangepas word. Die kleinste (Alzine) doen alles agter sussie aan, so sommer gou-gou, is die armpies al 4 tot bo vol alembande (soos Zenaldi sê) en natuurlik moer daar toe ook oolebelle ook bykom en knippies en kroonties in die hare. Na so rukkie se opdollie, besluit Zenaldi dat trampolien-spring baie lekkerder sal wees.
Desember se konsert het die baba-klas ‘n paar liedjies opgevoer, onder andere Ipi Tombi en Zenaldi het op 2 jaar nog geen skaamtes nie en het heerlik heel voor gedans en boude geswaai. Op die trampolien, spring sy heerlik op en af en sing luidkeels “Heeey-jaaaa, hey-jaa, hey-jaaaa ipi tombi, ja”, met klingelende alembande en wippende oolebelle.
Nou ja met die Corona-virus in die lug en mense wat spaander om kos te koop vir die kwarantyn en die skaarste, voel ek ook sommer lus om te heeey-ja, net sommer.
Moet my nie verkeerd verstaan nie, dis ‘n ernstige saak en ons moet almal ons bes doen om gesond te bly, maar wrintie-waar, paniek gaan niemand help nie.
Naskrif – Is daar nog mense wat nie kan ophou om aan hulle gesigte te vat nie? Of is dit net ek?
Nadat iemand op die comments gesê het dat ek ‘n prentjie geskilder het, ‘n foto van my 3 kleindogters bymekaar. Zenaldi het Sondag 3 jaartjies oud geword.
Gepubliseer Maart 16, 2020 Maart 17, 2020
Previous Post Wanneer is jy oud?
5 thoughts on “Heyjaaaaa”
Maart 16, 2020 om 4:00 nm
Ai, hoe lekker het ek in my jeug op die musiek van Ipi-Tombi gedans! Watter pragtige prentjie van die dogtertjies skilder jy vir ons.
Maart 16, 2020 om 11:37 nm
Nou verlang ek na my ander kleintjies! Dis so oulik vertel, Positief.
Maart 17, 2020 om 9:11 vm
Die kleingoed is nou maar eenmaal oulik. Mens moet hulle geniet terwyl hulle nog gedruk en gesoen wil word. Dink ons kan almal doen met ‘n lekker dans en sommer net kind wees. 😊
Maart 17, 2020 om 3:21 nm
Ek kan haar net sien.. Te oulik.
Maart 18, 2020 om 12:16 nm
Ag dis oulik. Ek love hoe dogtertjies speel en geniet my kleindogters net so. Ek sal langs jou staan en heyyyyja skreeu en ja ek is ook heeltyd doenig met my gesig, ai